
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 900 

6 Ιουνίου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της υπ’ αριθμ. 15453/5.8.2005 (ΦΕΚ 1120/ 


Β'/2005) κοινής υπουργικής απόφασης «Κανονι¬ 
σμός Εφαρμογής Προγράμματος ΠΟΛΙΤΕΙΑ». 1 

Ίδρυση Ινστιτούτου Επαγγελματικής Κατάρτισης 
(ΙΕΚ), αρμοδιότητας Υπουργείου Αγροτικής Ανά¬ 
πτυξης και Τροφίμων. 2 

Τροποποίηση απόφασης Ανασυγκρότησης Επιτροπής 

Σχεδιασμού και Ανάπτυξης Λιμένων (Ε.Σ.Α.Λ.). 3 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ «Ζαχάρειος Πρότυπος Μονάδα Φροντίδας 

Ηλικιωμένων Ή Αγία Παρασκευή”». 4 

Σύσταση καθέτων ιδιοκτησιών του Οικισμού ΜΥΤΙ¬ 
ΛΗΝΗ II & ΙΙα στην Καλλιθέα. 5 


ΑΠΟΦΑΣΕΙ Σ 

Αριθμ. ΔΙΔΙΜ/Φ.30/6/13271 (1) 


Τροποποίηση της υπ’ αριθμ. 15453/5.8.2005 (ΦΕΚ 1120/ 
Β'/2005) κοινής υπουργικής απόφασης «Κανονισμός 
Εφαρμογής Προγράμματος ΠΟΛΙΤΕΙΑ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 4 του ν. 2880/2001 «Πρόγραμμα «ΠΟ¬ 
ΛΙΤΕΙΑ» για τη μεταρρύθμιση και τον εκσυγχρονισμό 
της Δημόσιας Διοίκησης και άλλες διατάξεις» (ΦΕΚ 
9/Α/30.1.2001), όπως αντικαταστάθηκε με το άρθρο 17 
του ν. 3345/2005 «Οικονομικά θέματα Νομαρχιακών Αυ¬ 
τοδιοικήσεων και ρύθμιση διοικητικών θεμάτων» (ΦΕΚ 
138/Α716.6.2005), 

β) των άρθρων 2 και 90 του Κώδικα Νομοθεσίας για 
την Κυβέρνηση και τα Κυβερνητικά όργανα που κυρώθη¬ 
κε με το άρθρο πρώτο του π.δ. 63/2005 (ΦΕΚ 98/Α'/2005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα», 


γ) της υπ’ αριθμ. 8 πράξης του Υπουργικού Συμβουλίου, 
με την οποία εγκρίθηκε το Πρόγραμμα «Πολιτεία» για 
την τριετία 2005-2007, 

δ) του π.δ/τος 400/1995 (ΦΕΚ 226/Α71995) «Σύσταση Γε¬ 
νικής Γραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της». 

2. Την υπ’ αριθμ. 15453/5.8.2005 (ΦΕΚ 1120/Β'/2005) κοινή 
Υπουργική απόφαση «Κανονισμός Εφαρμογής Προγράμ¬ 
ματος ΠΟΛΙΤΕΙΑ». 

3. Το υπ’ αριθμ. 36/16.11.2006 πρακτικό συνεδρίασης της 
Επιτροπής Διοίκησης του Προγράμματος «Πολιτεία». 

4. Την ανάγκη αποτελεσματικότερης εφαρμογής του 
προγράμματος «ΠΟΛΙΤΕΙΑ» για τη μεταρρύθμιση και τον 
εκσυγχρονισμό της Δημόσιας Διοίκησης καθώς και τη 
σύνδεσή του με το Ε.Π. «ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ» 
(ΚτΠ), με κοινό στόχο τη μεταρρύθμιση της Δημόσιας 
Διοίκησης της Χώρας και τη διοικητική σύγκλισή της με 
τα άλλα κράτη μέλη της Ευρωπαϊκής Ένωσης. 

5. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού πέραν της προβλεπόμενης στον προϋ¬ 
πολογισμό του φορέα 07-150 ΚΑΕ 5255 για την εκτέλεση 
του προγράμματος «Πολιτεία», αποφασίζουμε: 

Τροποποιούμε την υπ’ αριθμ. 15453/5.8.2005 (ΦΕΚ 1120/ 
Β'/2005) κοινή υπουργική απόφαση «Κανονισμός Εφαρ¬ 
μογής Προγράμματος ΠΟΛΙΤΕΙΑ», ως εξής: 

1. Η παράγραφος 2 του άρθρου 1« Διαδικασία, τρόπος 
και χρόνος κατάρτισης του προγράμματος «ΠΟΛΙΤΕΙΑ», 
αντικαθίσταται ως εξής: 

«2) Το Υπουργείο Εσωτερικών Δημόσιας Διοίκησης 
και Αποκέντρωσης αποστέλλει το εγκεκριμένο από το 
Υπουργικό Συμβούλιο Εθνικό Σχέδιο Δράσεων (Πρό¬ 
γραμμα «ΠΟΛΙΤΕΙΑ»), σε όλα τα Υπουργεία, τις Αυτο¬ 
τελείς Υπηρεσίες, τις Περιφέρειες και τις Ανεξάρτητες 
Αρχές της χώρας, προς ενημέρωσή τους». 

2. Το άρθρο 3 «Συγκρότηση, τρόπος λειτουργίας και 
αρμοδιότητες των οργάνων διοίκησης του προγράμμα¬ 
τος», τροποποιείται ως εξής: 

α) Στο τέλος της περίπτωσης V «ΟΜΑΔΕΣ ΣΤΗΡΙΞΗΣ 
ΦΟΡΕΩΝ», προστίθεται το ακόλουθο εδάφιο: 

«Στις περιπτώσεις που κρίνεται αναγκαίο, δύναται με 
απόφαση του Γ ενικού Γ ραμματέα Περιφέρειας, μετά από 
έγκριση της Επιτροπής Διοίκησης, να συγκροτούνται σε 
κάθε Περιφέρεια συλλογικά όργανα ( επιτροπές, ομάδες 
εργασίας ή έργου) για την υλοποίηση έργων ή δράσεων 

που εντάσσονται στο Πρόγραμμα «ΠΟΛΙΤΕΙΑ».Τα ανωτέ¬ 
ρω συλλογικά όργανα αποτελούνται από υπαλλήλους 
της Περιφέρειας η άλλων φορέων του Δημόσιου Τομέα 
ή και από ιδιώτες που έχουν ειδικές γνώσεις». 

β) Η περίπτωση VI. «ΓΕΝΙΚΗ ΔΙΕΥΘΥΝΣΗ ΔΙΟΙΚΗΤΙΚΟΥ 
ΕΚΣΥΓΧΡΟΝΙΣΜΟΥ», αντικαθίσταται ως εξής: 

«Η Γενική Διεύθυνση Διοικητικού Εκσυγχρονισμού της 
Γ.Γ.Δ.Δ. & Η.Δ. του ΥΠ.ΕΣ.Δ.Δ.Α συντονίζει τους Υπευ¬ 
θύνους Υποπρογραμμάτων, ενημερώνει και εισηγείται, 
όπου απαιτείται, στην Επιτροπή Διοίκησης του Προ¬ 
γράμματος. Ασκεί το διοικητικό έλεγχο των Υπευθύνων 
των Υποπρογραμμάτων και των Ομάδων Στήριξης των 
Υποπρογραμμάτων, ενημερώνει και εισηγείται σχετικώς 
στην Επιτροπή Διοίκησης του Προγράμματος. Επίσης 
η Γενική Διεύθυνση Διοικητικού Εκσυγχρονισμού και 
συγκεκριμένα η Διεύθυνση Διοικητικών Μεταρρυθμίσε¬ 
ων αυτής, έχει τη γενική ευθύνη για το σχεδίασμά των 
επόμενων Προγραμμάτων «ΠΟΛΙΤΕΙΑ» και την κατάρτιση 
των αντίστοιχων Επιχειρησιακών Σχεδίων, καθώς και 
για τη στήριξη της εκτέλεσής τους και των οργάνων 
διοίκησής τους. Παρακολουθεί και ελέγχει, για λογαρι¬ 
ασμό της Επιτροπής Διοίκησης, την πορεία και εξέλιξη 
του Προγράμματος, διεξάγει τη σχετική αλληλογραφία 
και τηρεί αρχείο σχετικών φακέλων για το σύνολο του 
Προγράμματος «ΠΟΛΙΤΕΙΑ». 

γ). Η παρ.2, αντικαθίσταται ως εξής: 

«Για την αμοιβή των Ομάδων Υποστήριξης Υποπρο¬ 
γραμμάτων, των Ομάδων Στήριξης Φορέων και των Συλ¬ 
λογικών Οργάνων των Περιφερειών εφαρμόζονται οι 
διατάξεις της παρ. 18 του άρθρου 18 του ν. 2503/1997». 

3. Το άρθρο 4 «Κριτήρια και διαδικασία ένταξης των 
έργων στο πρόγραμμα «ΠΟΛΙΤΕΙΑ» τροποποιείται ως 
εξής: 

α) Στο προτελευταίο εδάφιο της παρ. 1, διαγράφεται 
η φράση « του άρθρου 4 του παρόντος», και διαμορ¬ 
φώνεται ως εξής: 

«Επιπλέον, η Επιτροπή Διοίκησης του προγράμματος 
«ΠΟΛΙΤΕΙΑ» μπορεί να εξειδικεύει τα ανωτέρω κριτήρια 
και να ορίζει πρόσθετα κριτήρια, με σκοπό τη διασφά¬ 
λιση της επίτευξης των στόχων του προγράμματος». 

β) Το τελευταίο εδάφιο της παρ. 1, αντικαθίσταται 
ως εξής: 

«Η Επιτροπή Διοίκησης μπορεί να εντάσσει έργα εξο¬ 
πλισμού Πληροφορικής και βελτίωσης των σχετικών 
υποδομών στην περίπτωση που κρίνει ότι αυτά αποτε¬ 
λούν προαπαιτούμενο για την εκτέλεση δράσεων και 
έργων, που το ΥΠΕΣΔΔΑ ή ο οικείος φορέας υποβάλ¬ 
λει για ένταξη στο πλαίσιο του Ε.Π. «ΠΟΛΙΤΕΙΑ», καθώς 
επίσης και όμοια έργα συμπληρωματικά άλλων έργων 
που υλοποιούνται στο πλαίσιο του εκσυγχρονισμού της 
Δημόσιας Διοίκησης, για την αποτελεσματικότερη λει¬ 
τουργία των υπηρεσιών και την καλύτερη και ταχύτερη 
εξυπηρέτηση του πολίτη». 

γ) Στο τέλος της παρ. 2 προστίθεται το ακόλουθο 
εδάφιο: 

«Δεν απαιτείται επίσης προηγούμενη έκδοση πρόσκλη¬ 
σης για την ένταξη έργων ή ενεργειών που προτείνει η 
οικεία Περιφέρεια, εφόσον αυτά χρηματοδοτούνται από 
το Περιφερειακό Ταμείο Ανάπτυξης της Περιφέρειας». 

4. Το άρθρο 5 «Χρηματοδοτούμενες δαπάνες», τρο¬ 
ποποιείται ως εξής: 

α) Πριν από το τελευταίο εδάφιο προστίθενται οι 
ακόλουθες δράσεις: 


«-Διοργάνωση ημερίδων για τη διάδοση και παροχή 
της αναγκαίας τεχνογνωσίας για το Κοινό Πλαίσιο Αξιο¬ 
λόγησης και άλλα έργα και δράσεις του Ε.Π. «ΠΟΛΙΤΕΙΑ» 
σε στελέχη των Νομαρχιακών Αυτοδιοικήσεων». 

- Δράσεις των μελών των Ομάδων Υποστήριξης των 
Υποπρογραμμάτων του Ε.Π. «ΠΟΛΙΤΕΙΑ», για την επιτόπια 
ενημέρωση και παρακολούθηση του βαθμού προόδου 
των έργων στους τελικούς δικαιούχους». 

β) Στο τέλος του άρθρου 5 προστίθενται τα ακόλουθα 
εδάφια: 

«Το ποσοστό πενήντα τοις εκατό (50%) του καθα¬ 
ρού ετήσιου οικονομικού αποτελέσματος των Περι¬ 
φερειακών Ταμείων Ανάπτυξης που προβλέπεται από 
τις διατάξεις της περίπτωσης β' του άρθρου 3 του 
ν. 2880/2001, όπως αντικαταστάθηκε από το άρθρο 17 
του ν. 3345/2005, διατίθεται αποκλειστικά για έργα ή 
ενέργειες της αντίστοιχης Περιφέρειας που εντάσ¬ 
σονται στο Επιχειρησιακό Πρόγραμμα «ΠΟΛΙΤΕΙΑ». Η 
χρηματοδότηση γίνεται από τα Περιφερειακά Ταμεία 
Ανάπτυξης σύμφωνα με τις διατάξεις της υπ’ αριθμ. 
2141/22.1.1998 (ΦΕΚ 78/Β/4.2.1998) απόφασης του Υπουρ¬ 
γού Εσωτερικών Δημόσιας Διοίκησης και Αποκέντρωσης 
«Κανονισμός οικονομικής διοίκησης και διαχείρισης των 
Περιφερειακών Ταμείων Ανάπτυξης», είτε με απευθείας 
πληρωμή των δικαιούχων είτε μετά από ανάθεση των 
έργων από την Περιφέρεια σύμφωνα με τις διατάξεις 
του άρθρου 53 του ν. 2218/1994 (ΦΕΚ 90/Α713.6.1994), 
όπως τροποποιήθηκαν με την παρ.3 του άρθρου 4 του 
ν. 2503/1997 (ΦΕΚ170/Α730.5.1997) και συμπληρώθηκαν 
με την παρ. 8 του άρθρου 18 του ν. 2946/2001 ( ΦΕΚ 
224/Α78.10.2001)». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάίου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 232396 (2) 

Ιδρυση Ινστιτούτου Επαγγελματικής Κατάρτισης (ΙΕΚ), 
αρμοδιότητας Υπουργείου Αγροτικής Ανάπτυξης και 
Τροφίμων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Της παρ. 6 του άρθρου 5 του ν. 2009/1992 «Εθνικό 
Σύστημα Επαγγελματικής Εκπαίδευσης και Κατάρτισης 
και άλλες Διατάξεις» (Α' 18). 

β. Του ν. 2520/1997 «Μέτρα για τους νέους αγρότες, 
σύσταση Οργανισμού Γεωργικής Επαγγελματικής Εκ¬ 
παίδευσης, Κατάρτισης και Απασχόλησης και άλλες 
διατάξεις» (Α'173), όπως αυτός τροποποιήθηκε και συ¬ 
μπληρώθηκε με το άρθρο 23 του ν. 2945/2001 (Α' 223). 

γ. Του άρθρου 90 του κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 

της νομοθεσίας για την Κυβέρνηση και τα Κυβερνητικά 
όργανα» (Α' 98), 

2. Την υπ’ αριθμ. 37930/Δ1ΟΕ1264/10.4.2005 απόφαση 
του Πρωθυπουργού και του Υπουργού Οικονομίας και 
Οικονομικών « Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 1432), 

3. Το υπ’ αριθμ. 368/17.1.2007 έγγραφο του ΟΓΕΕΚΑ 
«ΔΗΜΗΤΡΑ». 

4. Το γεγονός ότι από τις διατάξεις της απόφασης αυ¬ 
τής προκαλείται, για το χρονικό διάστημα από 1.9.2007 
έως 6.6.2008, δαπάνη σε βάρος του προϋπολογισμού 
του Ο.Γ.Ε.Ε.Κ.Α. «ΔΗΜΗΤΡΑ» (ΚΑΕ 2519) συνολικού ύψους 
360.000,00 ευρώ (δεσμευμένες πιστώσεις από 1.9.2007 
έως 31.12.2007, ύψους 146.033,50 ευρώ και προϋπολο¬ 
γισμένες από 1.1.2008 έως 30.6.2008 ύψους 213.966,50 
ευρώ). 

5. Την υπ’ αριθμ. 14650/Δ10Ε 85/17.3.2004 απόφαση του 
Πρωθυπουργού και Υπουργού Οικονομίας και Οικονομι¬ 
κών «Καθορισμός αρμοδιοτήτων των Υπουργών Οικονο¬ 
μίας και Οικονομικών» (Α' 519), αποφασίζουμε: 

Ιδρύεται, στο Υπουργείο Αγροτικής Ανάπτυξης και 
Τροφίμων, Ινστιτούτο Επαγγελματικής Κατάρτισης (ΙΕΚ) 
επιπέδου 1, το οποίο παρέχει επαγγελματική κατάρτιση 
στις εξής ειδικότητες: 

α. Θαλάσσιας αλιείας, 

β. Μεταποίησης αλιευτικών προϊόντων, 

γ. Μελισσοκομίας, 

δ. Αμπελουργίας - οινοτεχνίας - οινοτουρισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μόΐου 2007 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Π. ΔΟΥΚΑΣ ΕΥΑΓ. ΜΠΑΣΙΑΚΟΣ 

-♦- 

Αριθμ. 8216/56/07 (3) 

Τροποποίηση απόφασης Ανασυγκρότησης Επιτροπής 
Σχεδιασμού και Ανάπτυξης Λιμένων (Ε.Σ.Α.Λ.). 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το π.δ. 175/2002 (Α' 158) «Οργανισμός Διάρθρωσης 
και Λειτουργίας Γενικής Γραμματείας Λιμένων και Λι¬ 
μενικής Πολιτικής». 

2. Τις διατάξεις του άρθρου δέκατου ένατου, του Δεύ¬ 
τερου Μέρους, του ν. 2932/2001 (Α' 145), όπως αυτές 
τροποποιήθηκαν και ισχύουν, σύμφωνα με τα άρθρα 35 
και 44 παρ. 3, του ν. 3153/2003 (Α' 153). 

3. Την υπ’ αριθμ. 5214.17/02/01/3.10.2001 απόφαση του 
Υπουργού Εμπορικής Ναυτιλίας «Συγκρότηση Επιτρο¬ 
πής Σχεδιασμού και Ανάπτυξης Λιμένων» (Β' 1274), όπως 
τροποποιήθηκε και ισχύει. 

4. Το υπ’ αριθμ. 15702/ΔΙΟΕ403/4.4.2007 έγγραφο της 
Γ ενικής Διεύθυνσης Διοικητικής Υποστήριξης του Υπουρ¬ 
γείου Οικονομίας και Οικονομικών, αποφασίζουμε: 

1. Τροποποιούμε το εδάφιο (ε), της παραγράφου 1, 
της υπ’ αριθμ. 8216/10/06/16.1.2006 (Β'48) απόφασης 
Υπουργού Εμπορικής Ναυτιλίας, όπως τροποποιήθη¬ 
κε από τις υπ’ αριθμ. 8216/69/06/29.5.2006 (Β' 837) και 


8216/129/06/1.9.2006 (Β' 8) αποφάσεις Υπουργού Εμπο¬ 
ρικής Ναυτιλίας, ως εξής: 

«ε) Τον ΡΕΒΥΘΗ Σωτήριο, Προϊστάμενο της Γενικής 
Διεύθυνσης Οικονομικής Πολιτικής, εκπρόσωπο του 
Υπουργείου Οικονομίας και Οικονομικών ως τακτικό 
μέλος, με αναπληρωτή του τον ΣΑΓΡΕΔΟ Βλάσιο, Προ¬ 
ϊστάμενο της Διεύθυνσης Δημοσίων Επενδύσεων.» 

2. Κατά τα λοιπά ισχύει η υπ’ αριθμ. 8216/10/2006/16.1.2006 
(Β' 48) απόφαση, όπως τροποποιήθηκε από τις υπ’ αριθμ. 
8216/69/06/29.5.2006 (Β' 837) και 8216/129/06/1.9.2006 (Β' 
8) αποφάσεις Υπουργού Εμπορικής Ναυτιλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Μαΐου 2007 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 15799/4296 (4) 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ «Ζαχάρειος Πρότυπος Μονάδα Φροντίδας 
Ηλικιωμένων Ή Αγία Παρασκευή”». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπ’όψη τις διατάξεις: 

1) Του άρθρου 9 του ν. 2503/1997 (ΦΕΚ 107/1997 τεύ¬ 
χος Α'/30.1.2001) Διοίκηση - Οργάνωση Στελέχωση της 
Περιφέρειας, ρύθμιση θεμάτων για την τοπική Αυ/ση 
και άλλες διατάξεις. 

2) Του άρθρου 12 του ν. 1188/1981 Περί κυρώσεως του 
Κώδικα περί καταστάσεως προσωπικού Οργανισμών 
Τοπικής Αυτ/σης όπως αυτό αντικαταστάθηκε από τις 
όμοιες της παρ. 5 του άρθρου 8 του ν. 2307/1995 Προ¬ 
σαρμογή νομοθεσίας αρμοδιότητας Υπουργείου Εσω¬ 
τερικών, στις διατάξεις για την Νομαρχιακή Αυτ/ση και 
άλλες διατάξεις. 

3) Των π.δ: α) 50/2001 (ΦΕΚ 39/τεύχος Α'/5.3.2001) Κα¬ 
θορισμός των προσόντων διορισμού σε θέσεις φορέων 
του Δημόσιου Τομέα. 

β) 37α/1987 (ΦΕΚ 11/τεύχος Α'/1987) Μερική επέκταση 
των διατάξεων που ισχύουν για τους δημοσίους υπαλ¬ 
λήλους, τους υπαλλήλους των άλλων Ν.Π.Δ.Δ και τους 
υπαλλήλους των ΟΤΑ και προσαρμογή στις ρυθμίσεις 
του ν. 1586/1988 και 

γ) 22/1990 (ΦΕΚ 7/ τεύχος Α'/1990) Μερική επέκταση 
διατάξεων που ισχύουν για τους δημοσίους υπαλλήλους 
και τους υπαλλήλους των άλλων Ν.Π.Δ.Δ. και τους υπαλ¬ 
λήλους των Ο.Τ. Α. όπως ισχύουν κάθε φορά. 

4) Το άρθρο 226 του ν. 3463/2006 του Δ.Κ.Κ. 

5) Την υπ’ αριθμ. 2/2007 απόφαση του Διοικητικού 
Συμβουλίου του ιδρύματος. 

6) Την υπ’ αριθμ. 26/2007 απόφαση του Δημοτικού 
Συμβουλίου Αγίας Παρασκευής με την οποία εγκρίνεται 
ο ΟΕΥ του ιδρύματος. 

7) Την θετική γνωμοδότηση του Υπηρεσιακού Συμβου¬ 
λίου Δημοτικών Κοινοτικών Υπαλλήλων Νομού Λέσβου 
όπως αυτή διατυπώνεται στο υπ’ αριθμ. 11/2007 πρακτικό 
του, αποφασίζουμε:. 

Εγκρίνουμε τον Οργανισμό Εσωτερικής Υπηρεσίας του 
ιδρύματος με το όνομα «Ζαχάρειος Πρότυπος Μονάδα 
Φροντίδας Ηλικιωμένων Ή Αγια Παρασκευή”» ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 1 

Οι Υπηρεσίες του Ιδρύματος με το όνομα «Ζαχάρει- 
ος Πρότυπος Μονάδα Φροντίδας Ηλικιωμένων “Η ΑΓΙΑ 
ΠΑΡΑΣΚΕΥΗ”» απαρτίζονται: 

1. Μια (1) Διεύθυνση. 

Άρθρο 2 

Η κατά το προηγούμενο άρθρο Διεύθυνση υποδιαιρεί¬ 
ται στα παρακάτω τμήματα και γραφεία: 

Τμήμα Διοίκησης 

Γραφείο Γραμματείας - Προσωπικού - Πληροφορικής 
Γραφείο Οικονομικής Υπηρεσίας - Προμηθειών 
Γραφείο Βοηθητικών και Τεχνικών Εργασιών 
Γ ραφείο Κοινωνικής Υπηρεσίας 
Γ ραφείο Μουσικής και Ψυχαγωγίας 
Τμήμα Ηλικιωμένων ατόμων 
Γ ραφείο Αυτοεξυπηρετούμενων ατόμων 
Γ ραφείο Χρονίως Πασχόντων ατόμων 
Γ ραφείο Ιατρού 

Αρθρο 3 

Η οργανική σύνθεση, η διαβάθμιση και η κατάταξη 
του προσωπικού του Ιδρύματος αποφασίζεται όπως 
πιο κάτω: 

Μόνιμο Προσωπικό 

1. Κατηγορία ΠΕ 

α. Κλάδος ΠΕΙ Διοικητικός 
Μια (1) Θέση 
β. Κλάδος ΠΕ14 Ιατρών 
Μια (1) Θέση 

2. Κατηγορία ΤΕ 

α. Κλάδος ΤΕ1 Διοικητικός 
Μια (1) Θέση 

β. Κλάδος ΤΕ2 Κοινωνικών Λειτουργών 
Μια (1) Θέση 

γ. Κλάδος ΤΕ8 Αδελφών Νοσοκόμων 
Δύο (2) Θέσεις 

δ. Κλάδος ΤΕ10 Φυσιοθεραπευτών 
Μια (1) θέση 

ε. Κλάδος ΤΕ18 Εργοθεραπευτών 
Μια (1) θέση 

3. Κατηγορία ΔΕ 

α. Κλάδος ΔΕ Διοικητικός 
Τρεις (3) Θέσεις 

β. Κλάδος, ΔΕ7 Βοηθών Νοσοκόμων 
Τέσσερις (4) θέσεις 
γ. Κλάδος ΔΕ19 Μουσικών 
Μια (1) Θέση 

δ. Κλάδος ΔΕ24 Ηλεκτρολόγων 
Μια (1) Θέση 
ε. Κλάδος ΔΕ29 Οδηγών 
Μια (1) θέση 

στ. Κλάδος ΔΕ30 Τεχνιτών Γενικά 
Μια (1) θέση 

ζ. Κλάδος ΔΕ32 Μαγείρων 
Δυο (2) Θέσεις 

η. Κλάδος ΔΕ38 Χειριστών Η/Υ 
Μια (1) θέση 

4. Κατηγορία ΥΕ 

α. Κλάδος ΥΕ - Γενικών Καθηκόντων (Βοηθητικού 
Προσωπικού - Προσωπικού Καθαριότητος - Κλητήρων 
- θυρωρών - Βοηθών Μαγείρων - Κηπουρών) Δώδεκα 
(12) θέσεις. 


Αρθρο 4 

Οι αρμοδιότητες και τα αντικείμενα κάθε υπηρεσια¬ 
κής μονάδας που αναφέρονται πιο πάνω καθορίζονται 
όπως παρακάτω. 

Διεύθυνση 

Ο Διευθυντής προΐσταται εποπτεύει και ελέγχει την 
λειτουργία όλων των τμημάτων και γραφείων του Ιδρύ¬ 
ματος. 

Παρακολουθεί την Νομοθεσία που αφορά το Δημοτικό 
Γ ηροκομείο και Γ ενικά την Τ οπική Αυτοδιοίκηση ενημε¬ 
ρώνοντας το αρμόδιο κατά περίπτωση Τμήμα ή Γ ραφείο 
και εποπτεύει την εφαρμογή των Νόμων δίνοντας τις 
απαραίτητες οδηγίες. 

Ελέγχει, μεριμνά, φροντίζει και συντονίζει για την σω¬ 
στή λειτουργία των Τμημάτων του Ιδρύματος. 

Συνεργάζεται με τους Προϊσταμένους των Τμημάτων 
και δίδει οδηγίες για την αντιμετώπιση των θεμάτων 
κάθε Τμήματος. 

Ενημερώνει και συνεργάζεται με τον Πρόεδρο και 
Αντιπρόεδρο Διοικητικού Συμβουλίου για όλο το φά¬ 
σμα των αρμοδιοτήτων και καθηκόντων της Διεύθυνσης 
του. 

Παραλαμβάνει την καθημερινή αλληλογραφία και 
μέσω πρωτοκόλλου την χρεώνει στις αρμόδιες υπηρε¬ 
σίες για τις παραπέρα ενέργειες. 

Έχει την ευθύνη για όλες τις υποθέσεις του Ιδρύμα¬ 
τος. 

Επιμελείται για την καλή εφαρμογή του Οργανισμού 
Εσωτερικής Υπηρεσίας και Κανονισμού Λειτουργίας. 

Ελέγχει και θεωρεί όλα τα καταρτιζόμενα από τις 
Υπηρεσίες έγγραφα καταστάσεις πληρωμής, οικονομικά 
έγγραφα, τα έγγραφα που αφορούν το προσωπικό του 
και τα, προωθεί αν αυτό απαιτείται να υπογραφούν από 
τον Πρόεδρο του Διοικητικού Συμβουλίου. 

Εισηγείται αρμόδια για τα θέματα του Ιδρύματος στο 
Διοικητικό Συμβούλιο και την Εκτελεστική Επιτροπή. 

Μελετά και εισηγείται για κάθε ζήτημα Οργανωτικής 
και Διοικητικής φύσεως που αφορά ή ενδιαφέρει το 
Ιδρυμα. 

Εποπτεύει και παρακολουθεί την κίνηση του προσω¬ 
πικού των μεταφορικών μέσων του Ιδρύματος και ει- 
σηγείται στο Δ.Σ. τον τρόπο της καλής διάθεσης τους. 
Παρακολουθεί και ελέγχει την τήρηση όλων των δια¬ 
τάξεων του Κώδικα Δήμων και Κοινοτήτων και γενικά 
έχει την ευθύνη για όλες τις υποθέσεις της Διεύθυνσης 
του Ιδρύματος. 

Μεριμνά για την τήρηση των νόμιμων διαδικασιών 
για την προμήθεια και εγκατάσταση του απαιτούμε- 
νου εξοπλισμού πάσης φύσεως και τη συντήρηση και 
αναβάθμιση του. 

Είναι υπεύθυνος για την εφαρμογή των αποφάσεων 
του Δ.Σ 

Υπεύθυνος για την προβολή του έργου του Ιδρύμα¬ 
τος σε συνεργασία όταν απαιτείται με τον Πρόεδρο 
του Διοικητικού Συμβουλίου τη σωστή λειτουργία του 
τηλεφωνικού κέντρου, του κέντρου λήψης παραπόνων 
και υποδείξεων Δημοτών και Ηλικιωμένων. 

Επιμελείται σε συνεργασία με την Κοινωνική Υπη¬ 
ρεσία και την Εργοθεραπεία τη διοργάνωση τελετών, 
εκδηλώσεων για τους ηλικιωμένους την υποδοχή και 
φιλοξενία ομάδων φιλοξενουμένων. 

Τηρεί το εμπιστευτικό και το πρωτόκολλο απορρή¬ 
των. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Είναι υπεύθυνος για κάθε θέμα και επιβάλλεται για 
κάθε πρόβλημα που προκύπτει για το οποίο δεν ορίζεται 
ρητά αρμόδιος Τμηματάρχης ή άλλος υπάλληλος σε 
αυτόν τον Οργανισμό Εσωτερικής Υπηρεσίας. 

Τμήμα Διοικήσεως. 

Είναι αρμόδιο για το χειρισμό κάθε θέματος που ανα- 
φέρεται στη γενική κατάσταση του προσωπικού του 
ιδρύματος στα οικονομικά, στη διαχείριση της περιουσί¬ 
ας του και στο χειρισμό θεμάτων γραμματείας σύμφωνα 
με τις εντολές της Διεύθυνσης. 

Γραφείο Γραμματείας - Προσωπικού - Πληροφορικής 

Φροντίζει για κάθε θέμα που έχει σχέση με την ορ¬ 
γάνωση της γραμματειακής στήριξης σύμφωνα με τις 
αποφάσεις της διεύθυνσης και την τήρηση του Γ ενικού 
πρωτοκόλλου, τη διακίνηση της αλληλογραφίας και την 
αντιμετώπιση κάθε προβλήματος για τη διεκπεραίωση 
του Διοικητικού έργου του Γηροκομείου. 

Φροντίζει για κάθε θέμα που έχει σχέση με την υπη¬ 
ρεσιακή κατάσταση, την εποπτεία και τον έλεγχο του 
προσωπικού του Ιδρύματος. 

Φροντίζει για την τήρηση και λειτουργία της μηχα¬ 
νογράφησης της επεξεργασίας και τήρησης μηχανο¬ 
γραφικών στατιστικών στοιχείων, της εκπαίδευσης του 
προσωπικού σε θέματα μηχανογράφησης, συντήρησης 
του εξοπλισμού, της παροχής και διακίνησης πληροφο¬ 
ριών στις υπηρεσίες του Ιδρύματος και στους άλλους 
αρμόδιους φορείς και κάθε άλλη συναφή εργασία. 

Γ ραφείο Οικονομικής Υπηρεσίας - Προμηθειών. 

Φροντίζει για τη μελέτη των οικονομικών αναγκών 
καταρτίζει τον προϋπολογισμό και απολογισμό, με- 
ριμνεί για την εκκαθάριση των αποδοχών και λοιπών 
αξιώσεων του προσωπικού, την πληρωμή των δαπανών, 
την τήρηση των λογιστικών βιβλίων, την είσπραξη των 
εσόδων, την διασφάλιση και διαχείριση της περιουσίας 
του Ιδρύματος και την τήρηση των οικονομικών στατι¬ 
στικών στοιχείων. 

Φροντίζει για την προμήθεια, διαχείριση, φύλαξη των 
τροφίμων και υλικών που χρειάζονται για τη λειτουργία 
του ιδρύματος και την παρασκευή της τροφής. 

Στο γραφείο αυτό κατόπιν οδηγιών του ιατρού ανή¬ 
κουν και οι δραστηριότητες που σχετίζονται με την 
διαμόρφωση διατροφικών σχημάτων για τη σίτιση των 
περιθαλπομένων τροφίμων και των ασθενών που έχουν 
ανάγκη ειδικής διαιτητικής αγωγής. 

Γραφείο Βοηθητικών και Τεχνικών Εργασιών. 

Φροντίζει για κάθε Θέμα που έχει σχέση με την πε¬ 
ριποίηση των κήπων, την καθαριότητα των εξωτερικών 
χώρων του Ιδρύματος πραγματοποίηση των γενικών 
εργασιών και μεταφορών και την διεκπεραίωση πάσης 
φύσεως εξωτερικών εργασιών αυτού. 

Φροντίζει για τη συντήρηση, βελτίωση και ομαλή λει¬ 
τουργία των κτιριακών, μηχανολογικών και ηλεκτρολο¬ 
γιών εγκαταστάσεων της περιουσίας του ιδρύματος 
και εισηγείται την προμήθεια του απαραίτητου εξο¬ 
πλισμού. 

Έχει την ευθύνη για την ομαλή λειτουργία των οχη¬ 
μάτων του ιδρύματος. 

Τμήμα Ηλικιωμένων Ατόμων 

Είναι αρμόδιο για τα θέματα που αφορούν την προ¬ 
στασία που παρέχεται από το ίδρυμα στους ηλικιωμέ¬ 
νους που περιθάλπει τη σωστή εφαρμογή των Υπηρε¬ 
σιών και τη φύλαξη της υγείας και αρμονικής ζωής των 
ηλικιωμένων του ιδρύματος. 


Γ ραφείο Αυτοεξυπηρετούμενων Ατόμων 

Φροντίζει για την παροχή ιατρικών φροντίδων στους 
αυτοεξυπηρετούμενους τροφίμους του ιδρύματος, για 
την αναγραφή των ιατρικών συνταγών φαρμακευτικού 
και υγειονομικού υλικού. 

Εισηγείται την προμήθεια ελλείποντος ή την αντι¬ 
κατάσταση κάθε είδους υγειονομικού υλικού και μη¬ 
χανημάτων. 

Συμμετέχει στην κατάρτιση του προγράμματος ποιο¬ 
τικής και ποσοτικής παρασκευής του συσσιτίου. 

Φροντίζει για την παρασκευή και διανομή του φα¬ 
γητού. 

Παρέχει την επιστημονική του γνώση όποτε κληθεί 
στην υπηρεσία του ιδρύματος. 

Στο γραφείο εντάσσονται και δραστηριότητες της 
Φυσικοθεραπείας και Εργοθεραπείας. 

Οι απασχολούμενοι επιστήμονες προβαίνουν στις 
απαραίτητες πράξεις σε συνεργασία με τον Ιατρό 
προκειμένου να καταστεί πιο άνετη και δημιουργική η 
διαβίωση των ηλικιωμένων στο ίδρυμα και να ανακου- 
φισθούν αυτοί που υποφέρουν. 

Φροντίζει για την παροχή νοσηλείας στους περιθαλ¬ 
πόμενους σύμφωνα με τα διδάγματα της νοσηλευτικής 
και στα πλαίσια των κατευθύνσεων του Διοικητικού 
Συμβουλίου και των ιατρών. 

Φροντίζει για τον προγραμματισμό και έλεγχο των 
παρεχομένων υπηρεσιών. 

Έχει την ευθύνη για την προμήθεια, τον έλεγχο, την 
χορήγηση, τη διανομή, τη διακίνηση και διαχείριση του 
φαρμακευτικού υλικού. 

Φροντίζει για τη φύλαξη, την διανομή, την επιδιόρθω¬ 
ση και την καθαριότητα του ιματισμού των τροφίμων 
και των στολών του προσωπικού. 

Γ ραφείο Χρονίως Πασχόντων Ατόμων. 

Φροντίζει για την παροχή ιατρικών φροντίδων στους 
χρονίως πάσχοντες τροφίμους του ιδρύματος, για την 
αναγραφή των ιατρικών συνταγών φαρμακευτικού και 
υγειονομικού υλικού. 

Εισηγείται την προμήθεια ελλείποντος ή την αντι¬ 
κατάσταση κάθε είδους υγειονομικού υλικού και. μη¬ 
χανημάτων. 

Συμμετέχει στην κατάρτιση του προγράμματος ποιο¬ 
τικής και ποσοτικής παρασκευής του συσσιτίου. 

Φροντίζει για την παρασκευή και διανομή του φα¬ 
γητού. 

Παρέχει την επιστημονική του γνώση όποτε κληθεί 
στην υπηρεσία του ιδρύματος. 

Στο γραφείο εντάσσονται και δραστηριότητες της 
Φυσικοθεραπείας και Εργοθεραπείας. 

Οι απασχολούμενοι επιστήμονες προβαίνουν στις 
απαραίτητες πράξεις σε συνεργασία με τον Ιατρό 
προκειμένου να καταστεί πιο άνετη και δημιουργική η 
διαβίωση των ηλικιωμένων στο ίδρυμα και να ανακου- 
φισθούν αυτοί που υποφέρουν. 

Φροντίζει για την παροχή νοσηλείας στους περιθαλ¬ 
πόμενους σύμφωνα με τα διδάγματα της νοσηλευτικής 
και στα πλαίσια των κατευθύνσεων του Διοικητικού 
Συμβουλίου και των ιατρών. 

Φροντίζει για τον προγραμματισμό και έλεγχο των 
παρεχομένων υπηρεσιών. 

Έχει την ευθύνη για την προμήθεια, τον έλεγχο, τη 
χορήγηση, τη διανομή, τη διακίνηση και διαχείριση του 
φαρμακευτικού υλικού. 

Φροντίζει για τη φύλαξη, τη διανομή, την επιδιόρθωση 
και την καθαριότητα του ιματισμού των τροφίμων και 
των στολών του προσωπικού. 

Το πόσης φύσεως προσωπικό θα παρέχει υπηρεσίες 
και στα δύο γραφεία. 

Γραφείο Ιατρού 

Φροντίζει για την παροχή ιατρικών φροντίδων και σύ¬ 
σταση φαρμακευτικής αγωγής προς τους ηλικιωμένους 
τροφίμους και μεταφέρει τις οδηγίες στην Προϊσταμένη 
του Τμήματος Ηλικιωμένων και τους κατά περίπτωση 
υπευθύνους. 

Άρθρο 5 

Οι κλάδοι και οι κατηγορίες των υπαλλήλων που θα 
κρίνονται για την κάλυψη θέσεων Προϊσταμένων καθο¬ 
ρίζονται όπως παρακάτω: 

Α) Στη Διεύθυνση θα προίσταται υπάλληλος της ΠΕ 
Κατηγορίας του κλάδου ΠΕΙ Διοικητικού ή υπάλληλος 
της ΤΕ Κατηγορίας του κλάδου ΤΕΙ Διοικητικού. 

Β) Στο τμήμα Διοίκησης θα προίσταται υπάλληλος της 
ΠΕ Κατηγορίας του κλάδου ΠΕΙ Διοικητικού ή υπάλλη¬ 
λος της ΤΕ Κατηγορίας του κλάδου ΤΕΙ Διοικητικού. 

Γ) Στο τμήμα ηλικιωμένων ατόμων θα προίσταται 
υπάλληλος της ΤΕ Κατηγορίας του κλάδου ΤΕ8 Αδελ¬ 
φών Νοσοκόμων και αν δεν υπάρχει αυτού του κλάδου 
επιλέγεται υπάλληλος της κατηγορίας ΔΕ του κλάδου 
ΔΕ7 Βοηθών Νοσοκόμων. 

Αρθρο 6 

Τα προσόντα των εργαζομένων, ο τρόπος διορισμού, 
ο χρόνος εργασίας οι μεταβολές της υπηρεσιακής κα- 
ταστάσεως και το πειθαρχικό δίκαιο ρυθμίζονται από 
τους νόμους 1188/1981, 1505/1984, 1566/1984 2190/1994, 
τα π.δ. 37Α/1987.22/1990 και γενικά από τις διατάξεις 
που ισχύουν κάθε φορά για το προσωπικά των Ο.Τ.Α. 
Τα καθήκοντα των εργαζομένων και άλλα θέματα που 
ανάγονται στην κανονική λειτουργία του ιδρύματος ρυθ¬ 
μίζονται λεπτομερώς με εσωτερικό κανονισμό. 

Αρθρο 7 

Συνιστώνται δέκα (10) θέσεις με σχέση εργασίας ιδιω¬ 
τικού δικαίου ορισμένου χρόνου διαφόρων ειδικοτήτων 
για την αντιμετώπιση εποχιακών ή άλλων περιστασια- 
κών ή πρόσκαιρων αναγκών. 

Η πλήρωση των θέσεων αυτών θα.γίνεται σύμφωνα 
με τις ισχύουσες κάθε φορά σχετικές διατάξεις και 
εγκυκλίους οδηγίες. 

Επιτρέπεται η σύναψη συμβάσεων έργου με απόφα¬ 
ση του Δ.Σ. του Ιδρύματος, σύμφωνα με τις κείμενες 
διατάξεις. 

Από τις διατάξεις της απόφασης αυτής προκαλείται 
δαπάνη εις βάρος του προϋπολογισμού του ιδρύματος 
το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 23 Μάΐου 2007 

Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 
ΓΕΩΡΓΙΟΣ ΒΑΘΡΑΚΟΥΛΗΣ 


(5) 

Σύσταση καθέτων ιδιοκτησιών του Οικισμού ΜΥΤΙΛΗ¬ 
ΝΗ II & ΙΙα στην Καλλιθέα. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΕΡΓΑΤΙΚΗΣ ΚΑΤΟΙΚΙΑΣ 

Η Υπεύθυνη του Περιφερειακού Γ ραφείου ΟΕΚ Λέσβου 
Λευκοθέα Γιαννακού του Αποστόλου, κάτοικος Μυτιλή¬ 
νης, πολιτικός μηχανικός, ανακοινώνει ότι περατώθηκε η 
όλη διαδικασία για την κατάρτιση πράξεως συστάσεως 
αυτοτελών καθέτων ιδιοκτησιών και Κανονισμών σχέ¬ 
σεων των συνιδιοκτητών του Οικισμού ΜΥΤΙΛΗΝΗ II &ΙΙα 
στην Καλλιθέα, με απόφαση του Διοικητικού Συμβουλίου 
σύμφωνα με τις διατάξεις του ν. 3741/1929 «περί της κατ’ 
όροφον ιδιοκτησίας», όπως τροποποιήθηκε με το ν.δ. 
1024/1971, τα άρθρα 1002 και 1117 του Αστικού Κώδικα 
και τον α.ν. 163/1967 όπως τροποποιήθηκε και αντικα- 
ταστάθηκε με τα ν.δ. 946/1971 και 145/1973. 

Για τον Οικισμό τούτο έχει κατατεθεί σύμφωνα με τις 
διατάξεις του άρθρου 10 του ν.δ. 163/1967 όπως τρο¬ 
ποποιήθηκε με τα ν.δ. 946/1971 και 145/1973, ο σχετικός 
φάκελος του οικισμού στο Συμβολαιογράφο Μυτιλή¬ 
νης Αντώνιο Βάρκα ο οποίος συνέταξε την υπ’ αριθμ. 
11.811/19.4.2007 πράξη κατάθεσης φακέλου. 

Το Διοικητικό Συμβούλιο μετά την εισήγηση αυτή απο¬ 
φασίζει ομόφωνα τα εξής: 

Έχοντας υπόψη: 

Α) τις διατάξεις του ν. 3741/1929 «περί της κατ’ όροφον 
ιδιοκτησίας», όπως τροποποιήθηκε με το ν.δ. 1024/1971, 
και τα άρθρα 1002 και 1117 του Αστικού Κώδικα, 

Β) τις διατάξεις του α.ν. 163/1967 όπως τροποποιήθηκε 
και αντικαταστάθηκε με τα ν.δ. 946/1971 και 145/1973. 

Γ) την υπ’ αριθμ. 11.811/19.4.2007 πράξη του συμβολαι¬ 
ογράφου Μυτιλήνης Αντωνίου Βάρκα περί καταθέσεως 
του σχετικού φακέλου του οικισμού ΜΥΤΙΛΗΝΗ II &ΙΙα 
στην Καλλιθέα στον οποίο περιλαμβάνονται πίνακες 
κατανομής ποσοστών, σχέδιο γενικής διατάξεως του 
οικισμού και σχέδια κατόψεων, όψεων και τομών ως και 
τα σχετικά στοιχεία κοστολόγησης 

ΠΡΟΒΑΙΝΟΥΜΕ 

Στη σύσταση αυτοτελών κάθετων ιδιοκτησιών του 
οικισμού της πόλεως της Μυτιλήνης νομού Λέσβου (ΜΥ¬ 
ΤΙΛΗΝΗ II & II α) στην Καλλιθέα, στοίχοι δύο (2) κατοι¬ 
κίες πέντε (5) κλήρωσης 1975 που ανοικοδομήθηκαν με 
δαπάνη του ΟΕΚ σε ιδιόκτητο ακίνητο. 

ΣΥΣΤΑΣΗ ΑΥΤΟΤΕΛΩΝ ΚΑΘΕΤΩΝ ΙΔΙΟΚΤΗΣΙΩΝ 
ΟΙΚΙΣΜΟΥ 

Α. ΠΕΡΙΓΡΑΦΗ ΚΑΙ ΤΙΤΛΟΣ ΚΤΗΣΕΩΣ ΤΟΥ ΟΙΚΟΠΕΔΟΥ 

Ο ανωτέρω οικισμός οικοδομήθηκε εκ παραδρομής 
επί οικοπέδου με στοιχεία Α.Β.Κ.51 συνολικής εκτάσεως 
χιλίων πεντακοσίων τριών (1.503) τετραγωνικών μέτρων, 
ευρισκόμενου στην οδό Θεοφίλου Χατζημιχαήλ, στην 
περιοχή Συνοικισμού Καλλιθέας του Δήμου Μυτιλήνης 
το οποίο αποτελούσε μεν δημόσιο κτήμα, όμως δεν ήταν 
αναγκαίο για την κάλυψη κρατικών αναγκών, αφού ήδη 
από το έτος 1966 είχαν κατασκευαστεί επ’ αυτού εργα¬ 
τικές κατοικίες και εξυπηρετούσες ιδιωτικές χρήσεις. 

Το εν λόγω δημόσιο κτήμα με στοιχεία Β.Κ.51 επι¬ 
φάνειας μέτρων τετραγωνικών χιλίων πεντακοσίων 
τριών (1.503), σύμφωνα με το αντίγραφο Γ ενικού Βιβλί¬ 
ου Καταγραφής Μυτιλήνης, περιήλθε στην περιουσία 
του Ελληνικού Δημοσίου με το με αριθμό 36.789/1952 

συμβόλαιο του συμβολαιογράφου Αθηνών Δημητρίου 
Βόμβα νόμιμα μεταγεγραμμένου στα βιβλία του υποθη¬ 
κοφυλακείου Μυτιλήνης από τους Αφούς Βόμβα προς 
εξόφληση οφειλής εκ φόρου πλουτησάντων σε συνολική 
έκταση 11.220,98 τμ. 

Το έτος 1966 όμως, ο ΟΕΚ ανέγειρε εκατόν πενήντα 
πέντε (155) εργατικές κατοικίες σε συνολική έκταση 
μέτρων τετραγωνικών είκοσι οκτώ χιλιάδων επτακοσίων 
δέκα οκτώ και 50/100 του τ,μ. (28.718,50) και εκ παρα¬ 
δρομής οικοδομήθηκε επιπλέον έκταση τετραγωνικών 
μέτρων χιλίων πεντακοσίων τριών (1.503), εκ του συνε¬ 
χόμενου ως άνω Β.Κ.51 δημοσίου κτήματος, χωρίς όμως 
να έχει αποκτήσει ο Οργανισμός την κυριότητα επ' 
αυτού. Παραχωρήθηκε βεβαίως εκ των υστέρων στον 
Ο.Ε.Κ. ήδη οικοδομημένο με πέντε (5) εργατικές κατοι¬ 
κίες, ως κατωτέρω αναφέρεται, αφού προηγουμένως 
με το υπ’ αριθμ. 1/3/7.2.2000 απόσπασμα πρακτικού της 
Επιτροπής Δημοσίων Κτημάτων του αρθρ. 98 του π.δ. 
284/1988 εγκρίθηκε αφενός μεν η διαγραφή εκτάσεως 
τετραγωνικών μέτρων εννιακοσίων εβδομήντα ένα (971) 
από το σύνολο των χιλίων πεντακοσίων τριών (1.503) 
τετραγωνικών μέτρων του Β.Κ.51 Δημοσίου ακινήτου, 
διότι καταλήφθηκαν από κοινόχρηστους χώρους και 
αφετέρου εγκρίθηκε η παραχώρηση των υπολοίπων 
πεντακοσίων τριάντα δύο (532) τετραγωνικών μέτρων 
στον Ο.Ε.Κ. δεδομένου ότι ήδη καταλαμβάνονταν από 
ακίνητα που οικοδομήθηκαν εκ παραδρομής σε παρελ¬ 
θόντα χρόνο καίτοι προηγήθηκαν μακρές διαπραγμα¬ 
τεύσεις κατά το παρελθόν με την Κτηματική Υπηρεσία 
Μυτιλήνης, σύμφωνα δε με στοιχεία του Οργανισμού 
έχουν κληρωθεί από το 1975 σε δικαιούχους του. 

Η εν λόγω ακίνητη έκταση του οικοπέδου απεικονί¬ 
ζεται στο τοπογραφικό διάγραμμα κλίμακας 1:200, που 
ελέγχθηκε και βρέθηκε ακριβές από την τοπογράφο 
μηχανικό Ελένη Μητρίτσα της Κτηματικής Υπηρεσίας 
Λέσβου, στο οποίο απεικονίζεται με στοιχεία Α.Β.Γ.Δ.Α. 
το Α.Β.Κ. 51 δημόσιο κτήμα συνολικής εκτάσεως μέτρων 
τετραγωνικών χιλίων πεντακοσίων τριών (1.503). Εν συ¬ 
νεχεία με την με υπ’ αριθμ. 1106849/10552/Α00010/π.ε./ 
15 Φεβρουάριου 2001 κοινή υπουργική απόφαση των 
Υπ. Εργασίας & Κοιν. Ασφαλίσεων και Οικονομικών, η 
εν λόγω έκταση παραχωρήθηκε δωρεάν από το Ελλη¬ 
νικό Δημόσιο στον Ο.Ε.Κ. η δε απόφαση μεταγράφηκε 
νόμιμα στα βιβλία μεταγραφών του Υποθηκοφυλακείου 
Μυτιλήνης στον τόμο 135 και αριθμό 774 των βιβλίων 
μεταγραφών του, έλαβε δε νομίμως δηλωθέν τον αριθμό 
ΚΑΕΚ 33 056 1819021 στο Εθνικό Κτηματολόγιο. 

Το εδαφικό τμήμα εκτάσεως μέτρων τετραγωνικών 
χιλίων πεντακοσίων τριών (1.503), έχει ήδη καταληφθεί 
από δημοτικές οδούς (οδός Θεοφίλου Χατζημιχαήλ, 
Γεωργίου Κορτέση και Γεωργίου Μαύρου), κοινόχρη¬ 
στους χώρους (πλατείες, πρασιές κλπ.) και πέντε (5) 
αυτοτελή κτίσματα με κοινόχρηστους εξ αδιαιρέτου 
αύλειους χώρους 

Από τις Εργατικές Κατοικίες τα εμβαδά που καταλαμ¬ 
βάνονται από το Διάγραμμα Γενικής Διάταξης (Δ.Γ.Δ.) 
είναι: 

Ε1 = 38,25 τ.μ. 

Ε2 = 37,86 τ.μ. 

Ε3 = 37,86 τ,μ. 

Ε4 = 38,25 τ.μ. 

Ε5 = 38,25 τ.μ. Ήτοι σύνολο μέτρων τετραγωνικών 
εκατόν ενενήντα και 47/100 του τ.μ. (190,47), μαζί δε με 


τους αύλειους χώρους τους που έχουν εμβαδόν μέτρων 
τετραγωνικών τριακοσίων σαραντα ένα και 50/100 του 
τ.μ.(341,50), συνολικά οι ανεγερθείσες εργατικές κα¬ 
τοικίες καταλαμβάνουν έκταση μέτρων τετραγωνικών 
πεντακοσίων τριάντα δύο (532). 

Β. ΠΕΡΙΓΡΑΦΗ ΤΩΝ ΣΥΝΙΣΤΩΜΕΝΩΝ ΑΥΤΟΤΕΛΩΝ ΚΑ¬ 
ΘΕΤΩΝ ΙΔΙΟΚΤΗΣΙΩΝ 

Ο Οικισμός που χαρακτηρίζεται με τον λατινικό αριθ¬ 
μό ΙΙα έχει ανεγερθεί στο προαναφερόμενο οικόπεδο και 
περιλαμβάνει συνολικά ΔΥΟ (2) στοίχους στους οποί¬ 
ους αντιστοιχούν πέντε (5) διώροφες μονοκατοικίες με 
αποθήκες. 

Οι αυτοτελείς κάθετες ιδιοκτησίες που συνιστώνται 
και διέπονται από τις παραπάνω διατάξεις, εμφαίνο- 
νται στον από 22.3.2007 πίνακα κατανομής κατοικιών, 
ποσοστών συνιδιοκτησίας, εμβαδομέτρησης κλπ., που 
συνετάγη από το τεχνολόγο μηχανολόγο Αλ. Περγαντή, 
και είναι οι κατωτέρω αναφερόμενες και λεπτομερειακά 
περιγραφόμενες : 

ΣΤΟΙΧΟΣ ΕΝΑ (1) 

Ο στοίχος ένα (1) τύπου 2004Β περιλαμβάνει τις με 
αριθμούς ένα (1), δύο (2), τρία (3) και τέσσερα (4) κατοι¬ 
κίες - μεζονέτες. 

1. Η με αριθμό ένα (1) κατοικία (παραχωρηθείσα με 
το υπ'αριθμ. 17000356 παραχωρητήριο στους κληρο¬ 
νόμους Βαρελτζή) αποτελείται από τρία (3) κύρια δω¬ 
μάτια κουζίνα, λουτρό και λοιπούς βοηθητικούς χώρους 
έχει εμβαδόν εβδομήντα πέντε και ενενήντα εκατοστά 
(75,90) τ.μ., με αποθήκη εμβαδού τετραγωνικών μέτρων 
είκοσι τριών και τριάντα εκατοστών (23,30), ποσοστό 
συνιδιοκτησίας εξ αδιαιρέτου επι του όλου οικοπέδου 
διακόσια σαράντα τέσσερα και εξακόσια ενενήντα τρία 
χιλιοστά (244,693/000) που αντιστοιχούν σε μέτρα τε¬ 
τραγωνικά ενενήντα πέντε και τριάντα επτά εκατοστά 
(95,37) και συνορεύει με την υπ’ αριθμ. 2 κατοικία και με 
κοινόχρηστους χώρους. 

2. Η με αριθμό δύο (2) κατοικία (παραχωρηθείσα με το 
υπ’ αριθμ. 17000357 παραχωρητήριο στους κληρονόμους 
Καράκωντη) αποτελείται από τρία (3) κύρια δωμάτια 
κουζίνα, λουτρό και λοιπούς βοηθητικούς χώρους έχει 
εμβαδόν εβδομήντα τέσσερα και πενήντα δύο (74,52) τ.μ., 
με αποθήκη εμβαδού τετραγωνικών μέτρων είκοσι τριών 
και έντεκα εκατοστών (23,11), ποσοστό συνιδιοκτησίας 
εξ αδιαιρέτου επί του όλου οικοπέδου διακόσια σαρά¬ 
ντα και τριακόσια δέκα επτά χιλιοστά (240,317/000) που 
αντιστοιχούν σε μέτρα τετραγωνικά ενενήντα τρία και 
εξήντα επτά εκατοστά (95,37), και συνορεύει ανατολικά 
με την με αριθμό 1 κατοικία, δυτικά με την με αριθμό 3 
κατοικία, βόρεια και νότια με κοινόχρηστους χώρους. 

3. Η με αριθμό τρία (3) κατοικία (παραχωρηθείσα με 
το υπ' αριθμ. 17000358 παραχωρητήριο στους κληρονό¬ 
μους Δεσπότου) αποτελείται από τρία (3) κύρια δωμάτια 
κουζίνα, λουτρό και λοιπούς βοηθητικούς χώρους έχει 
εμβαδόν εβδομήντα τέσσερα και πενήντα δύο (74,52) τ.μ., 
με αποθήκη εμβαδού τετραγωνικών μέτρων είκοσι τριών 
και έντεκα εκατοστών (23,11), ποσοστό συνιδιοκτησίας 
εξ αδιαιρέτου επί του όλου οικοπέδου διακόσια σαρά¬ 
ντα και τριακόσια δέκα επτά χιλιοστά (240,317/000) που 
αντιστοιχούν σε μέτρα τετραγωνικά ενενήντα τρία και 
εξήντα επτά εκατοστά (95,37), και συνορεύει ανατολικά 
με την με αριθμό 2 κατοικία, δυτικά με την με αριθμό 4 
κατοικία, βόρεια και νότια με κοινόχρηστους χώρους. 

4. Η με αριθμό τέσσερα (4) κατοικία (παραχωρηθείσα 
με το υπ’ αριθμ. 17000359 παραχωρητήριο στους κλη¬ 
ρονόμους Βαγιάννη) αποτελείται από τρία (3) κύρια δω¬ 
μάτια κουζίνα, λουτρό και λοιπούς βοηθητικούς χώρους 
έχει εμβαδόν εβδομήντα πέντε και ενενήντα εκατοστά 
(75,90) τ.μ., με αποθήκη εμβαδού τετραγωνικών μέτρων 
είκοσι τριών και τριάντα εκατοστών (23,30), ποσοστό 
συνιδιοκτησίας εξ αδιαιρέτου επι του όλου οικοπέδου 
διακόσια σαράντα τέσσερα και εξακόσια ενενήντα τρία 
χιλιοστά (244,693/000) που αντιστοιχούν σε μέτρα τε¬ 
τραγωνικά ενενήντα πέντε και τριάντα επτά εκατοστά 
(95,37) και συνορεύει ανατολικά με την με αριθμό κα¬ 
τοικία 3 και στις υπόλοιπες πλευρές με κοινόχρηστους 
χώρους. 

ΣΤΟΙΧΟΣ ΔΥΟ (2) 

Ο στοίχος δύο (2) τύπου 2004Β περιλαμβάνει την με 
αριθμό πέντε (5) κατοικία - μεζονέτα. 

Η με αριθμό πέντε (5) κατοικία (παραχωρηθείσα με το 
υπ’ αριθμ. 17000360 παραχωρητήριο στους κληρονόμους 
Ρεπαντή) αποτελείται από τρία (3) κύρια δωμάτια κουζί¬ 
να, λουτρό και λοιπούς βοηθητικούς χώρους έχει εμβα¬ 
δόν εβδομήντα επτά και είκοσι οκτώ εκατοστά (77,28) 
τ.μ., με αποθήκη εμβαδού τετραγωνικών μέτρων είκοσι 
τριών και εξήντα επτά εκατοστών (23,67), ποσοστό συ- 
νιδιοκτησίας εξ αδιαιρέτου επι του όλου οικοπέδου δι¬ 
ακόσια σαράντα εννέα και εκατόν είκοσι πέντε χιλιοστά 
(249,125/000) που αντιστοιχούν σε μέτρα τετραγωνικά 
ενενήντα επτά και δέκα εκατοστά (97,10), και συνορεύει 
γύρωθεν με κοινόχρηστους χώρους. 

Καθεμία από τις άνω κάθετες ιδιοκτησίες αποτελεί 
ανεξάρτητη ιδιοκτησία που διέπεται από τις διατάξεις 
του ν. 3741/1929 «περί της κατ’ όροφον ιδιοκτησίας», 
όπως τροποποιήθηκε με το ν.δ. 1024/1971, το άρθρο 10 
α.ν. 163/1967 όπως τροποποιήθηκε και αντικαταστάθηκε 
με τα ν.δ. 946/1971 και 145/1973 και τα άρθρα 1002 και 
1117 του Αστικού Κώδικα. 

Γ. ΠΙΝΑΚΕΣ ΚΑΙ ΣΧΕΔΙΑ 

1) Πίνακας που περιέχει τον αριθμό των κατοικιών, τον 
στοίχο στον οποίο ανήκει κάθε μία, τον τύπο κατοικίας, 
τη θέση αυτής και τον αριθμό των δωματίων, το εμβαδό 
αυτής, τα ποσοστά που αντιστοιχούν σ' αυτή σε χιλιο¬ 
στά συνιδιοκτησίας. Επί του οικοπέδου στο οποίο αυτή 


ευρίσκεται, και ψήφους και το ποσοστό συνιδιοκτησίας 
σε πι 2 επί του αναφερθέντος οικοπέδου. 

2) Σχέδιο Γενικής Διατάξεως, στο οποίο εικονίζεται 
το ΒΚ51 Δημόσιο Κτήμα που παραχωρήθηκε στον Ο.Ε.Κ 
δωρεάν με την από 1106849/10552/400010/π.ε/15.2.2001 
Υπουργική απόφαση των Υπ. Εργασίας και Κοιν. Ασφα¬ 
λίσεων και Οικονομικών. Τμήματα αυτού που διατέθηκαν 
για δημόσιους και κοινόχρηστους χώρους (με κίτρινο 
χρώμα ), τα τμήματα που παραμένουν στην κυριότητα 
του Ο.Ε.Κ. 

(Οικοδομικό Τετράγωνο 1 με κυανό χρώμα), τα τμή¬ 
ματα αυτού που απαρτίζουν το οικόπεδο του Οικισμού 
(Οικοδομικό Τετράγωνο 1) και καταλαμβάνονται από 
τους 2 στοίχους, καθώς και οι χώροι που καταλαμβά¬ 
νονται από κάθε μία κατοικία κάθε στοίχου. 

3) Όλα τα ανωτέρω βρίσκονται εντός φακέλου που 
έχει κατατεθεί στο Συμβ/φο Βάρκα Αντώνιο και έχει 
συνταχθεί η υπ’ αριθμ. 11811/19.4.2007 πράξη αυτού. 

Δ. ΚΑΝΟΝΙΣΜΟΣ ΣΧΕΣΕΩΝ ΣΥΝΙΔΙΟΚΤΗΤΩΝ ΟΙΚΙ¬ 
ΣΜΟΥ 

Ο κανονισμός που διέπει τις σχέσεις των συνιδιοκτη¬ 
τών του παρόντος οικισμού και περιλαμβάνει α) Τον 
Γ ενικό Κανονισμό των σχέσεων των συνιδιοκτητών σε 
σχέση με τους κοινοχρήστους και κοινοκτήτους χώρους 
του όλου οικισμού και β) Τον Ειδικό Κανονισμό των συ¬ 
νιδιοκτητών κάθε Στοίχου, καταρτίσθηκε δυνάμει της 
αριθ. 23/19.3.1976 αποφάσεως του Διοικητικού Συμβου¬ 
λίου του Ο.Ε.Κ. και δημοσιεύτηκε στο αριθμ. 441/5.4.1976 
φύλλο της Εφημερίδος της Κυβερνήσεως (τεύχος Β) 
αποτελεί δε αναπόσπαστο μέρος της παρούσας πρά¬ 
ξης συστάσεως οριζοντίων ιδιοκτησιών του οικισμού 
και αντίγραφο του άνω ΦΕΚ πρέπει να μεταγράφει με 
την παρούσα. 

Το Δ.Σ. του Ο.Ε.Κ αποφασίζει η παρούσα απόφαση 
να δημοσιευθεί στην Εφημερίδα της Κυβερνήσεως σε 
εφαρμογή του άρθρου 10 § 2 του α.ν. 163/1967 όπως 
τροποποιήθηκε και ισχύει σήμερα. 

Η απόφαση αυτή θεωρείται επικυρωμένη. 

Αθήνα, 3 Μάίου 2007 

Ο Πρόεδρος του Δ.Σ. 

ΘΕΟΔΩΡΟΣ ΔΡΑΓΚΙΩΤΗΣ 

